Downloaded from YTS.MX
Halló?
Official YIFY movies site: YTS.MX
Igen, őfelsége, hogy van?
Jó napot!
Tudja, biztonságos vonalon hívom.
Nagyon nyugodt, visszafogott és barátságos hangja volt.
Az előbb küldtem egy nagyon bizalmas dokumentumot.
BIZALMAS - A MINISZTER
Le Drian miniszter szeretne szervezni egy videokonferenciát.
Le Drian urat látom magam előtt a képernyőn.
Nem tudom, hogy valóságos-e vagy sem.
Azt mondja nekem a miniszter: „Nagyon sok pénzre van szükségem.”
4,8 MILLIÓ.
Kifizetési kérelmet kapott 886 ezer euróra.
Maximum 3-400 ezer euró, nem több.
5,8 MILLIÓ.
Nagyon fontos, hogy azonnal fizesse ki.
Egy hihetetlen átverés, amivel több mint 80 millió eurót sikerült kicsikarni.
Az akciók feltételezett értelmi szerzője
Gilbert Chikli, a csalás királya.
Van valami a hangjában, ami befolyásolja az embereket.
Mint egy remek színész vagy művész.
Vagy működik, vagy nem.
Legutóbbi akciója során… megszemélyesítette…
Jean-Yves Le Driant.
Elképesztő merészség, amivel mindent megkísérelt.
Innentől kezdve ez már művészet, nem csalás.
Egy színház.
AZ ÁLARCOS SZÉLHÁMOS
Hadd mutatkozzam be. A nevem Gilbert Chikli.
Nem hiszem, hogy gonosz vagy rossz ember lennék,
de végül majd úgy is mások döntik el,
mert Gilbert Chikli nem olyan ember, amilyennek hiszik.
Párizs egyik kis kerületében, Belleville-ben születtem.
Abban az időben egy kis szobában laktunk.
Semmink se volt, abszolút semmink se,
és én képtelen voltam ezt elfogadni.
Okos gyerek voltam egy rögeszmével,
próbáltam könnyíteni a család nyomorúságán.
Ebben a világban csak az okos embereknek volt helye.
Lenne szíves a székét kicsit jobbra tolni? Úgy, nem, kicsit visszább.
- Jó, és… - Szörnyen nézek ki.
Milyen típusú ember ön, Shirley?
Az rejtély.
Egy rejtély.
Nézzek ki napbarnítottnak.
És karcsúnak, legyek karcsú. Különben egy katasztrófa lesz.
SHIRLEY, VOLT BARÁTNŐ ÉS CINKOS
A pénz izgató.
Felnyomja az adrenalint, felizgat.
Nem kelek fel, ha nem pénzről van szó.
Mindenhol kell pénznek lenni.
Bűnözőnek tartja magát?
Én, bűnöző? Egyáltalán nem.
Épp ellenkezőleg, egy angyal vagyok. Jó dolgokat csinálok a pénzből.
Szóval… figyeljen!
Őszintén élek.
Meséljen a Gilbert-rel való kapcsolatáról!
Ezt a gyűrűt 25 éves koromban kaptam tőle, és még mindig megvan.
Nem, nem akarom megmutatni. Balszerencsét hozna.
PÁRIZS, 1995
A 90-es években, Párizsban éltem,
egy reklámcégnél dolgoztam,
kamu hirdetéseket adtunk fel.
Ez átverésnek számított,
de nem annyira zavart,
mert telefonon keresztül beszéltem rá őket, hogy adjanak pénzt.
Mindig olyan emberekkel lógtam, akik könnyen szereztek pénzt.
Mikor Gilbert-rel találkoztam, olyan 20 éves lehettem.
Kocsival voltam, szokás szerint, és mentem valahová.
Persze dugóban, mint mindenki. Körülnéztem.
És hirtelen megakadt a tekintetem Gilbert Chiklin.
Ő meg engem bámult.
Ha!
Rögtön megbarátkoztunk.
Leleményes volt, és tudta, hogy kell pénzt csinálni.
Engem mindig luxus vett körül, jómódúan éltünk.
De Gilbert Belleville-ből származott.
Ezért jöttünk ki olyan jól. A polgári lány és a rosszfiú
Gilbert mindig nagy szerencsejátékos volt.
Nem azért játszott, hogy nyerjen, hanem hogy mindent vigyen.
Az intelligenciáját szerettem benne.
2005-ben Gilbert-nek pénzügyi problémái támadtak.
Adósságba keveredett a szerencsejáték miatt.
Kellett vagy 200-300 ezer euró.
Egy csomó gengszternek tartozott.
Azt mondja: „Shirley, szarban vagyok, pénz kell, mihez kezdjek?"
Aznap éjjel otthon voltam vele.
Tévét néztem.
A metrót kiürítették.
London utcái tele vannak mentőautókkal…
Láttam a tévében, hogy terrortámadás történt
Londonban, 2005-ben…
Összesen hat robbanás rázta meg London központját ma reggel.
Rögtön az jutott eszembe, hogy valami átverést kéne csinálni.
Kihasználni az emberek félelmét
és terroristaellenes ügynököket megszemélyesíteni.
És berobbant,
akár egy dinamit.
Elárulok egy titkot.
Az ember egy kíváncsi lény.
Ha találkozik egy rejtélyes személlyel,
mindent bevesz.
Soha egy percig se gondoltam, hogy az emberek hisznek nekem.
És tudod miért?
Mert a legfontosabb, hogy én magamban hittem.
Gilbert szerepe az lett, hogy titkosügynöknek adja ki magát.
Az első számú dolog, hogy kipuhatoljuk az emberek gyengeségeit.
Rájuk kell ijeszteni, azt mondod nekik, tudsz róluk valami titkosat.
Jut eszembe, tudok rólad valamit.
Igen, valami titkosat.
PÁRIZS, 2006
A pszichéjével játszunk azoknak, akiket becsapunk.
Kiderítjük, hogy dohányoznak-e vagy sem,
van-e gyerekük, csalják-e a feleségüket.
Belépünk a magánéletükbe.
És rávesszük őket, hogy megszerezzék a pénzt, nagyon sok pénzt.
Élise le Guével vagyok, újságíró.
A France 2 tévécsatorna Envoyé Spécial műsorában dolgoztam hét évig.
Egyik este a barátommal voltam.
Ő egy nagy francia cégnél dolgozott,
és azt mondja nekem: „Valami furcsa dolog történt ma reggel.
Az egyik kollégámat felhívta valaki,
aki a cég ügyvezetőjének adta ki magát.
És az illető a következőt mondta:
„a bank egyik alkalmazottja terroristákat finanszíroz.
A segítségét kérjük a terrorizmus elleni küzdelemhez.”
Régóta dolgozom pénzügyi igazgatóként.
2006 márciusában,
olyasmin mentem keresztül, amit senkinek nem kívánok
meghalt a feleségem, depressziós volt.
Öngyilkos lett, itt hagyott három gyerekkel.
Nagyon nehéz idők voltak,
arra volt szükségem, hogy újra bízhassak az emberi természetben.
Tizenöt nappal később ülök az íróasztalomnál.
Egyszer csak az egyik kollégám kapcsol egy hívást és azt mondja:
„Az igazgató az.”
Halló?
Roger úr vagyok, hogy van?
Aztán azt mondja, hogy mindjárt hívni fog
egy titkosszolgálati ügynök.
ISMERETLEN SZÁM
Felvettem.
Halló, tessék.
Titkosított vonalon hívom.
Nagyon nyugodt, visszafogott és barátságos hangja volt.
Azt mondja, nekem az a feladatom, hogy végrehajtsak egy banki átutalást,
amit az emberei lekövetnek és megpróbálják elkapni a terroristákat,
amikor megkapják az utalást.
Ez egy belső ügy,
szóval, ha meg tudja csinálni,
megcsinálhatjuk együtt,
ha nem, akkor keresek mást.
Köztünk nem lehet semmilyen közvetlen kapcsolat.
A kifizetést egyedül kell intéznie.
Kérdések merültek fel bennem.
Mikor érezte, hogy habozok,
azt mondta: „Tudjuk, ki maga, azt is, hogy a magánéletében
nehézségek vannak mostanság."
Beszélt a feleségem öngyilkosságáról, a gyerekeimről.
Rengeteg mindent tudott rólam.
Számítok magára, küldje el a pénzt azonnal, nagyon fontos.
Habozom.
Habozom, de végigcsinálom, az én hatásköröm, megteszem.
Ez az akció kicsit több, mint 10 millió euró volt.
10 MILLIÓ EURÓ
Rájöttem, hogy hihetetlen dolgokra vagyok képes.
Egyértelmű lett, hogy ennél sokkal többre vagyok képes.
Gilbert látta, hogy a recept működik,
úgyhogy csinált egy komplett pékséget.
Halló!
- Rendben, számítógép előtt van? - Igen.
Kifizetési kérelmet kapott 886 ezer euróra.
Nagyon izgalmas meló volt, felnyomta az adrenalint.
Úgy éreztem, mintha filmben lennék.
Maximum 3-400 ezer euró, nem több.
A tőzsdén levő minden egyes francia vállalat,
nagyok és kicsik, ilyen típusú hívásokat kapott,
ipari méreteket öltött a dolog.
Nem értem.
Mikor kapom meg a bankszámlaszám adatait?
Holnap biztosan megkapja.
Az áldozatok nem feltétlenül tűnnek hiszékenynek, gyengének.
Profi és képzett szakemberek,
akik sikerre pályáznak,
és pont ez kell a csalónak.
Tehát meg kellett találni.
Hogy vagy?
És te?
Igen, ezért hívtalak vissza.
Igen, ott voltam. Visszahívlak.
A fiataloknál van egy vezéregyéniség,
az első számú, aztán jön a kettes, hármas.
Gilbert vezéregyéniség volt.
Jöjjön, üljön le!
Egy pillanat, épp az ügyvéd hívott.
Mikor a csalást felépíti, a cél a sok pénz.
De miért? Azért, mert van egy sztorija, és mindent egy lapra tesz fel.
Előkészíti, nem engedi el, akkor se, ha sok időt és pénz kell beletenni.
Folyamatosan fejleszti, hogy működjön. Aztán kipróbálja először.
Látja, hogy megfogta a lóvét,
és ha mégse, az azt jelenti, hogy valami hibádzik.
Megismétli, hogy rájöjjön, mi nem működött,
aztán egyre jobb és jobb lesz, míg egyszer csak igazi eredményeket hoz.
PHILIPPE HUETZ - FŐFELÜGYELŐ PÁRIZSI BŰNÜGYI RENDŐRSÉG
ÉRIC MOREAU - ADJUTÁNS PÁRIZSI BŰNÜGYI RENDŐRSÉG
- Felvétel megy, mindenki kész? - Igen.
Oké, mehet.
Megvan?
- Talán. - Mesterlövész.
Mi volt az első reakciója, amikor erről a csalásról hallott?
Először azt gondoltam, minél nagyobb, annál jobban működik.
Ez volt az első, ami eszembe jutott.
Mivel ez igazán óriási.
Nagyon gyorsan lett 20-30 különböző eset.
Olyan módszer volt, amilyennel még sosem találkoztunk.
Mindig ugyanaz.
A titkosügynök, az igazgató,
és a „a terrorizmus elleni harc.”
A nyomozás kezdett olyan lenni, mint egy pókháló.
Abszolút nemzetközi.
A pénz elhagyja az országot számlákon keresztül…
Az egész világra kiterjedt, igaz?
Igen.
Szerintem remekül kidolgozott bűncselekmény.
A csaló nagyon tehetséges. Azonnal el kellett kapni.
Lehallgattunk
egy vonalat, amit több áldozatnál is használtak.
Rájöttünk, hogy a vonal tulajdonosa egy Shirley nevű valaki.
Éric Moreau. Micsoda egy seggfej!
Mondtam Philippe-nek, hogy másnap elmegyünk
felkeressük a hölgyet a lakásán.
METRÓ
Párizsban voltam.
Egy nagyon jó barátommal töltöttem az estét,
aki nálam maradt éjszakára.
Szegény fickó!
A rendőrség ébresztett bennünket.
Valaki a hátamon taposott, a padlón feküdtem,
fejem lenyomva.
Összepréseltek, hogy ne tudjak mozdulni
és ilyen nagy, hosszú fegyvereket szegeztek rám.
Mondom: „Mit követtem el?
Miért vannak itt?”
„Terrorelhárító egység”. Ezután képtelen voltam bármit mondani.
Az ajtóval szemben egy másik férfi óriási képe lógott a falon.
Kérdezem tőle: „Ki az a fickó ott a falon?”
Mire ő: „Gilbert.”
A hangjában az volt: „Nem ismerik?”
Hát nem.
Shirley onnantól kezdve, hogy őrizetbe vettük, nem beszél.
Nem mond semmit, nem tud semmit, és nem csinált semmit.
Aztán rájöttünk, hogy Shirley egy rendkívül féltékeny nő.
Ezt egy kicsit kihasználtuk, igen.
Azt mondták, Gilbert megcsal.
Lényegében hűtlen lett hozzám.
Blöfföltünk, mert…
Nem volt ilyen információnk.
Semmink se volt.
És aztán Shirley szerencsére elhitte.
Azt mondja:
„Jó, ha ő bolondot csinált belőlem, akkor mindent elmondok.”
Aztán belekezdett, és 48 órán keresztül csak mondta.
Először oké volt, hogy hallgattam és védtem Gilbert-t.
Aztán már nem volt kérdés.
Féltem a börtöntől.
Ezért mondtam el az egészet. Kénytelen voltam.
Megtudtunk egy csomó dolgot.
Megtudtuk, ki áll az igazgatós csalások mögött.
A kihallgatás idején kaptunk egy telefonhívást
egy fickótól, aki a nyomozócsoport egyik tagjának adta ki magát,
és a letartóztatott Shirley-vel akart beszélni.
És a kolléga, akinek kiadta magát, épp ott ült velem szemben.
Úgyhogy…
Nagyon gyorsan rájöttem, ki telefonál,
és aztán beszélgetni kezdtünk.
Azt mondja: „Jöjjön el hozzám Izraelbe,
beszélgessünk.” Aztán így folytatja:
„Meghívom egy hétre Eilátba, ha beszélhetek Shirley-vel.”
Persze nem adtuk neki Shirley-t, én lecsúsztam az egyhetes kirándulásról.
Így megtudtuk, hogy Izraelben van, ezért nem tudjuk letartóztatni.
Mindent megtettem, hogy ne kapjanak el.
Macska-egér játékot játszottunk.
A játékot én vezettem.
Jó estét! Fegyver és erőszak nélküli, új típusú rablás ügyében nyomoznak.
Csalók vállalatvezetőnek adják ki magukat.
A La Poste, a Michelin, az Intermarché, csak néhány a több száz áldozat közül.
A neve Gilbert Chikli.
Jelenleg szökésben van, Izraelben tartózkodik.
Két évet kaptam,
havonta kétszer jelentkeznem kellett a rendőrségen,
és nem utazhattam, nem hagyhattam el az országot.
Gilbert-t rohadtul nem érdekli.
Szomorú volt, hogy Gilbert nem törődött magával?
Persze.
Jók voltunk együtt. Tényleg szerettük egymást.
Együtt halhattunk volna meg.
IZRAEL, 2006
Izraelben új életet kezdett.
Ha csalással foglalkozol, nem kötődhetsz semmihez,
és bármivel tudni kell szakítani bármikor.
Velem is meg tudta csinálni.
A nevem Shirly, az izraeli Asdódban élek.
Egyszerű, közvetlen lány vagyok.
Halló?
2006-ban találkoztam Gilbert Chiklivel.
A KETTES SZÁMÚ SHIRLY
Mi a véleménye Shirly Chikliről?
Nem tudom, nem is akarom tudni, nem akarok beszélni róla.
Felette állok.
Megveszem, eladom,
a hajával feltörlöm a padlót. Hát így.
Apám szerette volna, ha iskolába járok,
jó tanuló vagyok,
és mindent a szabályok szerint csinálok.
De én egy kicsit más voltam.
Többet akartam.
Akkoriban, 2006-ban nem volt semmim. Egyáltalán nem volt pénzem.
Emlékszem, egy barátom adott 70 eurót,
hogy átvészeljem, mert nem volt pénzem.
És az egyik nap hallottuk a rádióban,
hogy két francia ötmillió eurót lopott,
és hogy francia-izraeliek voltak.
Egyikük, talán Franciaországban a legismertebb, Gilbert Chikli.
A saját hazájában egy szökevény, és itt úgy él, mint egy király.
Nevettem, és azt mondtam a barátomnak...
Mondom neki: „Ez nagy hal,
ha megtalálom, neki vége.”
Kimentem, ide a ház elé az utcára,
megállt egy Mercedes.
Egy ezüst színű.
Mondom: „Jó napot,
Salom.”
Mire ő: „Salom.”
Különös tekintettel nézett rám.
A műszerfalon
egy héber nyelvű újság volt.
Azt kérdezi tőlem: „Meg tudná mondani, miről írnak benne?"
Fogtam az újságot,
és olvasom, hogy két francia ötmilliót rabolt és…
elkezdtem nevetni.
Valamit sejtettem.
Nem mondta egy szóval se, hogy róla szól a cikk,
de én tudtam, hogy ő az.
Olyan volt, mint egy angyal, aki belépett az életembe,
aki csak jót akart tenni velem.
Gilbert különleges volt, mikor mesélt,
mindenki áhítattal hallgatta.
Mint egy varázslat.
Mindig a kedvemben járt, kényeztetett
ajándékokkal, mindenféle cuccokkal, amit csak el lehet képzelni.
Nem kérdezted, honnan van pénze?
Nem érdekelt, honnan van.
Valami új dolog volt az életemben, ami csak jót hozott.
Miért kérdeznék bármit is?
Tizenegy hónapra rá összeházasodtunk, nagyszerű esküvőnk volt.
Mikor megérkeztem a menyasszonyi ruhámban, úgy éreztem, mintha egy filmben lennék.
Sok barátom figyelmeztetett:
„Shirly, légy óvatos, üldözi a rendőrség.”
De annyira szerettem őt, hogy nem érdekelt semmi.
Gilbert Chikli, aki soha nem nyilatkozott a sajtónak,
beleegyezett, hogy interjút ad nekünk.
MIKÖZBEN A RENDŐRSÉG MÉG MINDIG KÖRÖZI,
GILBERT CHIKLI TÉVÉINTERJÚKBAN TŰNIK FEL
Izraelbe menekült, teljesen biztonságban érzi magát, szóval játszik velünk kicsit.
Tudja, mindannyian rendelkezünk valamivel.
Vagy működik, vagy nem. Vagy van tehetség, vagy nincs.
Mint egy remek színész vagy művész, egy remek akármi.
Vagy működik, vagy nem.
Tegyük fel, tehetséges vagyok valamiben, na és?
Ő olyasvalaki, akit a merészsége hajt.
Úgy érzi, meg kell mutatnia.
A csaló próbál sok pénzt szerezni.
Nekem van pénzem, volt, és mindig is lesz.
Valójában azt gondolom, csak játék volt.
Mindaz, amit tettem, tőlem származik,
csak és kizárólag tőlem.
Felépítettem valamit, amit lemásoltak,
mert érdekes volt emberek ezreinek.
Ez a banki átutalás
nincs beütemezve, de teljesíteni kell még ma,
hogy a bírságot elkerüljük. Tehát, tegye, amit kell!
Folytatta és egyre gyorsabban.
Állást csinált belőle.
Van egy irodája Izraelben,
ahol 50 fiatal mondja a telefonba:
„Jó napot, az igazgató vagyok, egy banki átutalást szeretnék kérni."
Kezdett kétmillió eurót kérni, aztán nyolcat,
Tizenöt milliót, 20 milliót. Ez… igen, elképesztő.
Mikor Gilbert megkeresett minket,
először nem értettük,
mert el akarta velünk hitetni, hogy egy csomó pénzt tudunk kicsikarni,
ha vállalatvezetőknek adjuk ki magunkat.
Őrületes volt… Az új Eldorádó.
Gilbert vezető volt.
Egyszerűen zseniális, ahogy kitalálta az egészet.
De voltak emberei,
akik a cégeket tanulmányozták.
A zsaroló vezeti a könyvelést,
végrehajtatja a banki átutalást. A pénztáros
a bejövő pénzt kezeli és továbbítja
egyéb országokba mindenfele a világon.
Feszített volt a tempó, és csak csináltuk, nem gondoltunk a kockázatokra.
Pár embernek automatizmussá vált.
Tulajdonképp, Gilbert-nek végig megvolt a telefonszámom,
néha fel is hívott és például azt mondta:
„Ez a próbálkozás nem jött be.”
Vagy, ha sikerült neki,
akkor meg: „Én vagyok a jobb.”
Afféle játék volt: „Biztonságban vagyok,
csinálom a dolgaimat, te meg próbálsz elkapni,
de soha nem fogsz.” Hihetetlen!
2009-BEN CHIKLI ÉS TÁRSAI MÁR KÖZEL…
HATVAN MILLIÓ EURÓT CSALTAK KI
Én vagyok a harmadik testvér.
A születése óta ott lehetett hagyni bárhol,
mindig boldogult, soha nem aggódtunk miatta,
senki sem, az biztos.
A Rue des Noués-n, Párizs 20. kerületében kezdődött minden.
Egy kis belleville-i utcában.
Nagyon pici lakás volt, se egy zuhanyzó, se fürdőszoba, se semmi, olyan…
lepukkant. Nem volt választásunk,
sajnos ez jutott.
Apám autószervizben dolgozott, az anyám,
hát neki nem maradt ideje dolgozni öt gyerek mellett. Nem volt könnyű.
Szóval nagyon gyorsan felfogta,
hogy pénzügyi gondjaink vannak.
Szavai erejének köszönhetően, meg tudta csinálni,
hogy üres zsebbel ment el, és telivel jött haza.
Nem ismert lehetetlent a srác.
Apám őrjöngött,
nem tudott vele mit kezdeni. Leláncolta.
Kikötözte.
Vicces, ma már pszichopatának tartanák,
mostanában senki se láncol le gyereket,
de neki nem volt más választása. Túl hiperaktív volt,
soha nem állt le.
Gilbert rájött, nemcsak fecsegni tud, de tehetsége is van.
Tudta, hogy óriási a meggyőző ereje,
bármit képes elérni, amikor akarja.
Nagyon közel álltam anyámhoz,
mindig elnézett nekem mindent,, és én mindent megtettem érte.
Gyakran mondogatta, hogy be kell kapcsolódni a játékba, és a legfontosabb,
soha ne becsüljem le azt az embert, akivel beszélek.
Mindent megtett az anyjáért.
aki például imádott kaszinózni.
Gyerekkorától fogva,
mindig, amikor veszített a kaszinóban,
elment hozzá és adott neki pénzt.
Szerintem már gyerekkorától kezdve muszáj volt pénzt keresni neki.
Azt mondta neki az anyja:
„Mindennap ott egy balek, csak meg kell találnod.”
Nem a rangjuktól függ, hogyan tekint az embertársaira,
vagy a társadalmi helyzetüktől vagy a személyiségüktől.
Hanem: „Potenciális balek vagy számomra?
Találok rá módot, hogy átverjelek? Bárki legyél,
hatalmas, alázatos, jelentéktelen.” Ez hajtja őt.
Vártunk. Hogy hibázzon,
egy apróságra, amelynek révén visszatérhetünk.
Nagyon nagy nyomás nehezedett ránk a részleg vezetőjétől.
Egyik nap kaptunk egy hívást.
Azonnal felismertem Gilbert hangját.
És szokás szerint, ezzel bosszantott:
„Ezúttal bejött.”
Igen. Összesen 11 millió euró.
Felhívtam egy kapcsolatomat az American Expressnél.
Azt mondja: „A banki átutalásokat
épp átrakták American Express Traveler's Cheques-be.
A csekkeket becsomagolták
és átadják a DHL-nek, ami kiviszi Tel-Avivba egy héten belül."
BŰNÜGYI RENDŐR
Dominic, szólj, ha mehet.
Mehet?
Igen.
DAVID KATZ, AZ IZRAELI KIBERBŰNÖZÉS ELLENI CSOPORT VEZETŐJE
Ülök az irodámban, egy szokványos nap,
mikor felhív egy kolléga az Izraeli Vámhatóságtól.
Azt mondja: „Figyelj, David,
van egy kis gond a reptéren,
lefoglaltunk egy csomagot,
egy Fedex-csomagot,
amiben 1,2 millió dollárnyi Traveller's Cheques-et találtunk, Mexikóból jött."
Látom, hogy a címzett „Chikli”.
Leellenőriztük az adatbázisunkban, és láttuk,
hogy kettős állampolgár.
Az első dolog, ami eszembe jutott, hogy felhívom a francia kollégákat,
hogy megtudjuk, ki ez a Gilbert Chikli nevű fickó.
Rájöttem, hogy sokkal nagyobb dologról van szó,
mint ez az 1,2 millió dolláros ügy.
Bepoloskáztuk a csomagot, hogy lehallgathassuk a beszélgetéseket.
Aztán szóltam az egyik nyomozónknak.
A szállítmányozó cég egyenruhájába bújtattuk,
odaadtuk neki a csomagot,
és elküldtük Asdódba a küldeménnyel.
Izgultunk, mert tudtuk, ha nem sikerül ellenőrzötten kézbesíteni,
nem fogjuk tudni a gyanúsítottat, Mr. Chiklit, összekapcsolni a csalásokkal,
és azt is tudtuk, hogy ez egy egyszeri esély.
Egyik nap Gilbert-nél voltunk.
Mexikóból várt csomagot.
Ott ülünk mind, a felesége, én,
de nem tudjuk, mi történik.
Látja, hogy jön fel a fickó a házhoz, és becsenget,
kinyitja neki, de valami nem stimmel.
Érezte, hogy valami nem kerek a fickóval,
aki a csomagot hozta. Aztán meglátja, honnan érkezett
és felhívja a UPS-t: „Nem, ez nem az enyém, küldtek
egy csomagot, amit én nem kértem. Nem tudom kié. Jöjjenek érte és vigyék el!”
Rájöttünk, valami nincs rendben.
703.
Ez volt az a pont,
mikor elrendeltem, hogy törjenek be a házba, és tartóztassák le.
Aztán elkezdődött, a zsaruk bejöttek,
az akváriumba is benéztek.
A rendőrök átkutatták a házat, és találtak kettőt itt, hármat ott,
végül előkerült vagy 10 telefon. Azt kérdik: „Ez mi?"”
Azt mondja nekik, „Gyűjtöm őket.”
A küldetés sikerült.
- Jó érzés volt? - Nagyon jó.
Az elsődleges gyanúsított, Gilbert Chikli,
amiért anyagilag megrövidített több bankot és egyéb vállalatot.
Nincs bizonyítékuk, csak így behoznak, azt se tudjuk miért.
Ezra Kama bírót ez nem hatotta meg,
és úgy határozott, hogy Gilbert Chikli kiadható.
Tönkreteszik az életünket,
egy ostoba történet miatt, azt se tudom, ki találta ki.
Nem tudtam, mit csináljak, vagy hogy egyáltalán mi zajlik.
Terhes voltam és egész idő alatt nem állt mellettem senki.
Nagyon rossz állapotban voltam,
mindennap sírtam, a telefon mellettem,
és vártam, hogy felhívjon.
Azért, amit értem tett,
azt mondtam: „Egész életemben melletted leszek.”
A művész olyan, mint a madár.
Ha egyszer elrepül, soha nem kapod el.
Gilbert Chikli nem ijed meg a hatóságoktól.
Húsz hónapot tölt börtönben, aztán óvadék ellenében kiengedik.
Megkeres egy filmproducert,
és felajánlja neki a sztori jogdíját.
A producer elfogadja.
Bizonyára ugyanolyan meggyőző volt, mint amikor embereket vert át.
A producer tehát kifizeti az óvadékot,
és néhány nappal később Gilbert távozhat.
2009, CHIKLI NEM TELJESÍTI
AZ ÓVADÉK FELTÉTELEIT.
VISSZATÉR IZRAELBE ELDUGOTT IZRAELI ÚTLEVELÉVEL
RÖVIDDEL EZUTÁN A FILM TANÁCSADÓJA LESZ
Mennyi van a számlán?
Négyszáz millió euró.
El tudod intézni?
Nagyon könnyen manipulálja őket.
- Jó döntés volt magát választani. - Köszönöm.
Anyukádnak ne mondd el!
Vincent Elbaz jól játszotta el a szerepét.
Eljött hozzánk, hogy lássa, milyen Gilbert,
hogy milyenek a mozdulatai, és majdnem ugyanazt csinálta.
Felhívott, mikor a film premiere volt.
- Elment a film bemutatójára? - Pontosan.
A producer hívott meg,
és a vetítés végén Chikli felhívott.
És mit mondott?
Azt, hogy Izraelben van.
Mondom neki: „Milyen kár, eljöhetett volna."
Mire ő: „Nem, mert úgy tűnik,
nemzetközi elfogatóparancsot adtak ki ellenem. Mondhatta volna!”
- Elképesztő. - Az.
ANNAK ELLENÉRE, HOGY NEM JELENT MEG, PÁRIZSBAN A TÁRGYALÁS FOLYTATÓDIK NÉLKÜLE
Végig ott voltam a tárgyaláson.
A vádlottak padján elég sokan ültek,
kivéve az elsőszámú csalót, akit mindenki hallani akart, Gilbert Chiklit.
Aztán hirtelen megjelent egy nő,
és lefilmeztük anélkül, hogy tudtuk volna, ki ő.
Feltűnő jelenség volt, bundát és nagy fekete Ray-Ban szemüveget viselt.
Miért filmezi a pert? Milyen indokkal?
Oké, semmi gond.
Nyomozó vagyok a…
Gilbert Chikli felesége vagyok. Fejezzék be azonnal!
Én vagyok az ügy igazi áldozata.
Az egészet nélkülem folytatták le.
Én vagyok az áldozat. Nincs más áldozat, csak én.
Megtudtam, ki kinek az ügyvédje,
és találkozni akartam Kaminski úrral, Gilbert Chikli ügyvédjével.
De a tanúvallomások közti szünetekben
állandóan telefonált
nagyon izgatottan, azt mondja mellettem valaki:
„Gilbert-rel beszél.”
Chikli nagyon szeretett volna ott lenni.
Mert nem bírja elviselni, hogy a show nélküle folyik.
Ez az ő show-ja és nincs a színpadon,
nincs ott, hogy megvédje magát. Kaminski védi.
Nehéz volt őt védeni?
Bármelyik bűnügyet nehéz védeni.
Ő egy briliáns telefonos csaló volt,
valószínűleg benne van az első háromban a világon,
ha nem ő a legjobb.
A saját szintjén egy kis francia zseni.
Egy kis francia zseni, jó,
bűnesetekkel, de mégis egy kis francia zseni.
Ön szerint az áldozatai zseninek neveznék?
Ami az áldozatokat illeti, szerintem
számukra a legrettenetesebb valószínűleg a szégyen.
Hogy egy olyan fickó verte át őket, aki nem járt egyetemre,
ha ezt tudják egyáltalán,
aki Párizs egyik legszegényebb negyedében nőtt fel,
aki csak felemelte a telefont,
és ezzel
milliókat csalt ki tőlük.
Akkor most ki a hülye?
Az áldozatok!
Az áldozatok a hülyék!
De manipulálta őket.
De az áldozatokat azért lehetett manipulálni, mert idióták!
Ezt nem kéne elfelejteni, ne fordítsuk meg a dolgot.
BÍRÓSÁG
Gilbert Chikli állt a középpontban mindig.
Nincs is itt, de mégis áthatja a termet.
Nincs itt, ám mégis róla beszél mindenki,
igazából ő áll az egész per középpontjában.
És igen, találkozni akartam vele, számomra ez fontos volt.
IZRAEL
Tehát elindultunk Izraelbe anélkül, hogy lett volna garancia bármire.
Csak egy címem volt,
és azt gondoltam, odamegyek és bekopogok.
Megérkezünk, várunk,
épp be akarunk csengetni, amikor feltűnik az utcasarkon.
Azt kérdi: „Maguk kicsodák? Mit keresnek itt?”
Meglátja a lábunknál a kamerát.
Mondom, a France 2 tévécsatorna újságírója vagyok.
Jöjjenek be, ne álldogáljanak az ajtóban!
Gilbert, természetesen, ismeri a házat.
Leülünk.
Iszom egy kis whiskyt, mert…
Gilbert…
Szeretem a whiskyt.
Pont úgy viselkedik velem, mint az áldozataival.
Ami azt jelenti, érzi, kivel áll szemben.
Gyorsan rájön, hogy sajnálom az áldozatait.
És mikor elkezdjük az interjút, azonnal rátér a témára,
beismeri, hogy bűnös, egyenesen a szemembe néz, és azt mondja:
„Először is azt szeretném mondani, sajnálom. Sajnálom az összes áldozatot."
Nagyon sokat szenvedtek.
Bocsánatot kérek,
és mélységesen sajnálom ezeket az áldozatokat.
Az interjú alatt arra gondolok, mennyire okos,
mert azonnal megérezte, ki vagyok.
Csak játék volt, egy móka, aztán rájöttem, hogy nem.
Adott pillanatban azt mondja:
„Hadd énekeljek maguknak valamit.”
Még 20 éves se voltam
Csak a vidámságra tudtam gondolni
A jelennek éltem
Nem gondoltam a jövőre
És elkezdett Aznavourt énekelni.
Énekli hogy: „La Bohème, Paris, Montmartre, La Bohème."
Gyönyörű hangon énekel, nagyon szép, érdes hangja van.
Nem gondoltam a jövőre
Ezt meg én írtam.
Csak hogy tudják…
És időnként vet ránk egy-egy pillantást.
Tökéletesen tisztában van vele, hogy mit csinál az adott pillanatban.
Bemutat egy showműsort.
Gilbert egyfolytában csábít.
És mindig nyerni akar.
Nem azt érzem, hogy ez az ember
egy visszavonult csaló.
Azt érzem, hogy olyasvalaki, aki soha nem áll le, ez élteti.
Mikor eljöttünk tőle,
azt kérdeztem magamban: „Mi lesz vajon a következő lépése?”
És tényleg valami sokkal nagyobbra készült.
Az emberek félnek az ismeretlentől.
A bátorság azt jelenti, hogy semmi nem állít meg,
hogy nem félsz az lenni, aki akarsz. Ezt jelenti a bátorság.
PÁRIZS, 2015
Üdvözöljük a Soir 3 hétvégi híradásában!
Három egy időben elkövetett támadás történt ma éjjel.
A terrorizmus sötét éve ez Franciaországban.
Az utcákon tapintható a patriotizmus.
Mindent átjár a terrorizmus réme és a fenyegetettség.
Akkoriban ez a levegőben volt.
Terroristák francia túszokat ejtenek Szíriában,
Maliban.
A félelem
kiszolgáltatottság,
és ez tipikusan az, amit Gilbert Chikli szeret kihasználni.
Szerintem azt gondolta, hogy egy telefonhívás
nem elég a meggyőzéshez.
Hihetőbbé kell tennie a forgatókönyvet és a személyazonosságot.
Ehhez valami vizuális dolog a legjobb.
Meggyőzőnek kell lennie. Keresni kellett egy fontos hivatalt,
de nem az elnökit persze.
Jean-Yves Le Drian a hadügyminiszter,
a második legfontosabb személy az országban,
aki a hadseregért és a határok védelméért felel.
Először is, kivételes helyzetben vagyunk.
A műveleti színtér, a fenyegetettség, és a konfliktus tekintetében.
Küldtem képeket a személyről.
Tökéletesen hasonlítania kell. Kemény műanyag legyen, megértetted?
Latex vagy kemény szilikon.
Látni kell rajta, hogy ő az, anélkül, hogy fel van téve.
És mivel folyton le kell venni, nem szakadhat el.
Csak annyi, hogy a szája nyitható legyen, nem több.
Nagyon egyszerű.
Köszönöm, drágám, szeretlek.
SAINT-ÉMILION, 2017
A nevem Guy-Petrus Lignac,
Enyém a Saint-Émilion-i Grand Cru Classé, úgy hívják, Château Guadet.
Miniszterelnököket, nagyköveteket,
konzulokat látok itt vendégül,
így nem lep meg, ha ilyen személyektől kapok telefonhívást.
Január 23. van,
délután egy óra körül,
amikor hívnak.
Beleszól valaki:
„Le Drian miniszter titkára vagyok,
szeretne önnel beszélni,
de ragaszkodik hozzá, hogy senki
nem hallhatja vagy tudhatja meg, miről,
ezért Skype-on beszél önnel.”
Kicsit meglepődtem, de miért is ne.
Letesszük a telefont.
Fogalmam sincs, mit akar tőlem kérdezni a miniszter.
Megnyomom a gombot.
Le Drian urat látom velem szemben.
Ismerem az arcát,
hisz minden nap látjuk a tévében.
Habár elég messze van tőlem,
de mégis, a miniszter arca az.
A keresztnevemen szólít. Egy nagyon visszafogott hang, olyan,
mint aki nagyon biztos magában.
Le Drian úr azt mondja: „Guy-Petrus Lignac úr,
nagyon fontos küldetésem van a számára.
Bízhatok önben?”
Mire én: „Igen, uram, bízhat.”
Azt mondja, francia túszok vannak Maliban,
és váltságdíjat követelnek értük a francia kormánytól.
Ki kell hoznunk őket.
De a francia kormány sosem fizet
váltságdíjat, teszi hozzá.
Tehát az ön segítségére lesz szükségem.
Nagyon sok pénzre van szükségem.
Ne aggódjon, visszatérítjük.
Az állam nem hagyja önt cserben.”
Túszok kiszabadítására a legalkalmasabb
nyilván a hadügyminiszter.
Delphine Meillet-nek hívnak, a párizsi bíróság jogásza vagyok.
A személyazonosság-lopás a szakterületem.
Jean-Yves Le Drian körül minden tiszta,
feddhetetlen, tiszta, makulátlan a személyisége.
Nagyon tiszteletreméltó politikus.
Egy férfi, aki tényleg az államot és Franciaország érdekeit szolgálja
már nagyon régóta.
Valóban jogosult a miniszteri posztra.
Ha a hadügyminiszter, Jean-Yves Le Drian, hív telefonon,
rögtön megtisztelve érzed magad, és imponál.
Halló?
Jó napot, őfelsége, hogy van?
Jó napot!
2016. AUGUSZTUS 16. RÖGZÍTETT BESZÉLGETÉS AGA KHANNAL
Jó napot! Most nincs egyedül?
Nem vagyok.
Rendben, visszahívjam később?
Igen.
A vállalatigazgatós csalásokkal
a középvezetők voltak a célszemélyek.
2015-ben megváltoztatta a célcsoportját.
Most már magas rangú emberekre utazott.
VIP-k, nagyon fontos emberek nagyon fontos beosztásban,
és hatalmas pénzekkel.
Aga Khan egy milliárdos herceg,
egy síita muzulmán közösség szellemi vezetője, az iszmailoké,
számukra gyakorlatilag Aga Khan a pápa.
Gilbert Chikli azt gondolja:
„Megtámadom a pápát, semmi gond.”
Halló!
Újra én vagyok az, őfelsége.
GILBERT CHIKLI TAGADJA, HOGY Ő BESZÉL
Meg tudná szerezni az információt a következő pár perc alatt?
Holnap reggel végzünk ezzel, szóval szeretném lezárni az ügyet.
Nem tudom, meddig tart.
Hívja fel a bankját, ők megmondják egyből.
Szerintem megvan az elérhetősége, igaz?
Úgy van. Nagyon fontos,
hogy a teljes összeget elküldje, érti?
Hogyne, abszolút. Azonnal megnézem.
Tudok adni 5,8 milliót.
Igen, abszolút.
4,8 milliót.
Pontosan.
És 4 milliót.
Az ön érdeke, őfelsége.
Oké.
Megpróbálom elérni a bankot.
Szuper! Nagyon jó, köszönöm.
HÁROM NAPON BELÜL
AGA KHAN TÖBB MINT 20 MILLIÓ EURÓT UTALT ÁT
A HÍVÓ SZÁMLÁJÁRA
HÚSZ MILLIÓ EURÓ
A kreativitás valami olyasmi, hogy megvalósítasz, létrehozol valamit,
ami előtte nem létezett.
Véghez akartam vinni.
Nem tekintettem magam csalónak.
Csak valakinek, aki meg tudott győzni másokat,
és ennyi. Se több, se kevesebb.
A francia állam hatalmát használja,
egy miniszter képét és hivatalát, telefonon.
Még azt is érezteti, érezd magad megtisztelve, hogy a miniszter hívott,
azt jelenti, megbízható vagy, mivel titkot bíznak rád.
Az emberi viselkedésnek nagyon sok mechanizmusát használták itt ki.
Kihasználták, hogy az emberek érzelmesek, hazafias érzelmeket táplálnak,
nyomást gyakoroltak azzal, hogy gyorsan kell dönteni,
repül az idő, veszély, felelősség, tisztelet,
és végül beadod a derekad.
Hogy tudnál ellenállni? Nagyon nehéz.
Nem lep meg, hogy magabiztosság tekintély egyvelegével,
és a helyes mechanizmusokkal, ezek még egyszer:
terrorizmus, segítsen nekünk, Franciaország hálás lesz,
sikerül meggyőznie, hogy fizessen.
Mindig ugyanaz a módszer. Magabiztosság.
Nagy fokú önbizalom.
Ezt a legnehezebb lenyelni,
hogy egy csaló bolonddá tesz.
Egy farmerárus Belleville-ből.
Gilbert Chikli soha nem veszti el a lélekjelenlétét.
Soha.
Csak akkor gurul be,
mikor rájön, hogy túljártak az eszén.
Sophie Grenier vagyok,
a Landes-i Kereskedelmi és Iparkamara pénzügyi igazgatója.
Pedáns ember vagyok,
szeretem a precizitást és a szervezettséget.
Gyakran mondják, hogy egy stewardess vagyok.
2017. február elsején,
épp fogorvosnál vagyok, időpontot egyeztetek,
mikor telefonon keresnek.
Azt mondják, Jean-Yves Le Drian miniszter
videohívást szeretne lebonyolítani velem.
Mennem kell a gyerekemért az iskolába,
és ugyanakkor meg kell szervezni,
vagy részt venni egy videohívásban a hadügyminiszterrel.
Ez nagyon erőltetett.
Különös egy szerda.
Eljön az idő, bekapcsolódok a hívásba
és ott van előttem Jean-Yves Le Drian hadügyminiszter.
De a hívás után,
arra gondolok, ez egy átverés. Nem tudom, hogy valóságos-e vagy sem.
Az előbb küldtem át egy nagyon bizalmas dokumentumot.
- Megkapta? - Igen, meg.
Hogy megnyugtasson, küld egy levelet,
amely arról szól, hogy az átutalás teljesen garantált.
Hadd nézzem át, talán átolvashatjuk együtt.
Persze, csak nyugodtan.
„A videohívás után a Maliban túszul ejtett
francia állampolgár kiszabadítására vonatkozóan…”
- Igen. - Milyen szörnyű, tényleg.
Igen.
A levél oldaltördelése helytelen,
és tele volt helyesírási hibákkal.
A FRANCIA ÁLLAM, NÉV, ÖN
SOPHIE GRENIER ÚR
A hívás után mondom magamban,
„Hát ez meg mi a fene?
Ez nagyon bizarr, mi folyik itt?”
Nem értettem,
kérdések merültek fel bennem. Felhívtam tehát a felettesemet, és elmondtam neki.
Azt mondja: „Sophie, ez egy átverés, ez lehetetlenség.
Utánanézek, és kiderítem, hogy tényleg átverésről van-e szó.”
Így hát hívom a rendőrséget.
Egy ismeretlen folyamatosan hívja a nagykövetségeket, konzulátusokat.
Körülbelül 180 szervezetet hívott fel.
Gondolta ekkor, hogy talán Gilbert Chikli lehet?
Akkor már sejtettem, hogy Gilbert Chikli nincs messze.
Mit gondolt, mikor ezt meghallotta?
Elképedtem. Ez a fajta csalás számomra…
Hihetetlen!
Csináltatni egy maszkot,
és videohívásokkal megkeresni
magas rangú tisztségviselőket, és meggyőzni őket, hogy küldjenek pénzt
hadifoglyok kiszabadítására.
Ez elképesztő!
Egy dolog biztos, abban a pillanatban
mindannyian megértettük, hogy az ellenfél profi.
Rá kellett jönnünk, kit rejt a maszk.
Az lett a feladatom, hogy elhitessem vele, átutalom a pénzt,
és ehhez egy európai bankszámlaszámra van szükség,
hogy fel tudják göngyölíteni az egész hálózatot.
Megpróbált átejteni, úgyhogy gondoltam, majd én.
Két nappal ezután felhívott otthon, ekkor elkezdődött a küldetésem.
Halló?
Grenier asszony, hogy fogja átutalni a pénzt?
Interneten keresztül? Mondja el, mi lesz az eljárás.
Igen, interneten keresztül.
Kapcsolatba lépek a bankokkal és kész.
Kiknél bankol?
- A BNP-nél, a Caisse d'Épargne-nál. - Aha.
Tehát nagyjából napi 8-900-at ki tudunk venni?
- Igen. - Értem.
Erősen koncentráltam, mit mondok, hogy ne kövessek el semmilyen hibát,
amiből arra következtethetne, hogy kelepcébe csaljuk.
Kötélen táncoltunk.
Rendben, pontosan fél óra múlva visszahívom,
legyen elérhető.
- Rendben. - Köszönöm, viszlát!
- Viszontlátásra! Köszönöm, uram. - Viszontlátásra!
Az volt a benyomása, hogy hisz önnek?
Igen.
Tényleg azt éreztem, hogy hisz nekem.
Ez a vicc benne. Átverni a tolvajt.
Elmentem a rendőrségre.
Páran ültünk az irodában.
Beállítottuk a lehallgató-készüléket,
és vártuk a hívást.
Nagyon feszült volt a légkör.
Mindenki a telefonomat nézte,
mind vártuk a hívást,
mozdulatlanul, körülöttünk csend.
ISMERETLEN SZÁM
Mikor megcsörrent a telefon,
eljött a nagy pillanat, a finálé.
Számítógép előtt ül?
Igen, itt vagyok előtte.
Egy igazi számítógépen úgy teszek, mintha. Mondom neki:
„Adja meg a számlaszámot!”
Erre ő: „Nem, együtt csináljuk.”
Látnunk kell az első átutalást, ez nagyon fontos.
Rendben van…
Azt hittem, megadja a számlaszámot,
leteszem a telefont és lezártuk az ügyet.
De kezd egyre komplikáltabb lenni.
Mondom a számot. S… 4… 3.
S… 4… 3
Akkurátusan beütök minden számot, miután elhangzott.
kilenc… nulla
A szobában teljes a csend.
- Harminchat. - Igen.
Várom a számlaszám utolsó számjegyét.
- Igen. - Nyolcvanhárom.
Gépelem be.
Negyvenkettő.
Megadja a legutolsó két számjegyet.
Ötvenöt.
Begépelem, enter, fizetés megerősítése.
Hoppá, mondom, valami probléma van, nem ment át.
Úgy tűnik, valami nem jó.
Nem, nem megy át.
Ez az a pont, mikor dühbe gurul.
Ez nem normális.
Az internetes kapcsolat jó, nézze meg még egyszer,
semmi nem indokolja, hogy ne működjön.
És leteszi.
Viszlát!
Szerintem rájött, hogy csapdába csalták.
Megvolt a csaló bankszámlaszáma, aki a csalást elkövette.
Arra a következtetésre jutottunk,
a maszk alatt rejtőző férfi nem más, mint Mr. Chikli.
Mikor megtudtam, hogy ez ugyanaz a fickó,
akinek az ügyében nyomoztam az első csalások elkövetésekor
tíz éve, nagyon meglepődtem.
Mert az igazat megvallva,
nagyon arcátlannak kell lenni, hogy ilyen típusú csalást hajtson végre valaki.
DAVID KATZ
Kocsival elmegyünk Chikli házához.
Kinyomoztuk, hogy Mr. Chikli
elhagyta Izraelt, és Ukrajnába távozott.
Vesztettem? Én nem veszítek.
Semmi sem könnyű, különösen a szökés nem.
Eltűnni? Miért ne?
UKRAJNA, 2017
Van egy ukrán város, Uman,
rendkívül fontos a zsidó zarándokok számára,
akik odalátogatnak, hogy imádkozzanak Nachman rabbi sírjánál.
Ukrajnába akart menni, hogy… Hogy is mondják? Zarándlok? Zaránd…?
Zarándoklat.
Igen, az.
El akart menni, hogy megköszönje. De tényleg.
- Ez nem igaz. Ugye? - De. Ukrajnában, Umanban.
Vallási megfontolásból ment?
Igen, Umanba akart menni, hogy lássa a rabbit.
Mindig a család mellett állt.
Folyton kényeztette a gyerekeket.
Gilbert olyan volt, mint Robin Hood.
Miért?
Mert mindig segíteni akart a szegényeken,
de ehhez olyat kellett tennie, ami…
nem éppen szabályos.
Ebben az ügyben az első számú áldozatok 73 millió eurót utaltak át.
Eléggé hihetetlen.
Információt kaptunk, hogy Gilbert Chikli Ukrajnában van.
Kérni kell a kiadatását.
Nagyon gyorsan kellett cselekedni, mielőtt másodjára is megszökik.
Ukrajnában elkezdett peregni a homokóra,
mivel fel kellett gyorsítani a folyamatokat,
hogy ott tartóztassák le.
Kiadták a letartóztatási parancsot.
Az ukrán rendőrség mindenhova követte.
Vettem az üzenetet.
Szemmel tartják.
Rendőrség.
Kezeket hátra!
Álljon fel!
Az arca. Tegye hátra a kezét!
Mikor letartóztatják,
az ukrán rendőrség három telefont foglalt le tőle.
Bennük az összes WhatsApp-adata,
a fotók, a videók, és találtunk
valami nagyon értékes dolgot a nyomozás szempontjából.
Annak ellenére, hogy a videó elég rossz minőségű,
a személy teljesen olyan, mint Jean-Yves Le Drian.
Persze, de hányszor kell még kérnem? Hányszor?
Tegye, amit kell,
és húzzunk már innen! Ennyi.
Ha szüksége van valamire, mondd neki, hogy hívjon. Oké. Szia!
Szóval, mit akarnak tudni?
LUDOVIC ELBAZ, KIADATÁSI ÜGYVÉD
Tíz éve vagyok ügyvéd,
van egy irodám Párizsban és egy másik Izraelben.
Halló? Épp leszálltam a Charles de Gaulle reptéren,
mikor hívnak. Mondják,
hogy Gilbert-t és egy társát letartóztatták Ukrajnában.
Letartóztatási parancs, jön a kiadatási kérelem, egyelőre rács mögött.
Szuper gyorsan kell reagálnom, vissza kell mennem Ukrajnába.
Megkaptam az engedélyt, hogy bemehessek hozzájuk a börtönbe,
eléggé kemény volt.
A légkör forró volt.
A börtönőrök katonák,
egy cellában 50 rab,
két méter magas foglyok horogkereszt tetoválással a hátukon.
Össze sem lehet hasonlítani egy francia börtönnel.
Ukrajnából hívott.
Azt mondja:
„Shirly, az Interpol elkapott.”
A szívem összeszorult.
Rosszul lettem, sírtam, és azt mondtam:
„Mi? Rögtön indulok hozzád.”
Megvártam a reggelt, elmentem a bíróságra,
és egy ketrecben találtam Gilbert-t.
Azt mondja: „Sajnálom, Shirly. Sajnálom."
Mondom neki: „Ne aggódj, melletted vagyok.”
Fogtam a kezét, és azt mondtam:
„Ne aggódj, nem hagylak itt.
Veled leszek, nem megyek el Ukrajnából,
amíg ki nem jössz innen.”
Minden megtettem, amit tudtam.
Amire csak szüksége volt a börtönben, bevittem neki.
Vittem be ágyat, hogy jól aludjon. Még vodkát is. Mindent.
Igyunk egy kis vodkát.
Amit valaki hozott nekünk.
Ide, ebbe a kijevi börtönbe.
A börtönbe.
Gyerünk, kész vagy?
Oké, lechájim, Billy!
- A szabadulásunkra! - A szabadulásunkra és a millióinkra!
Sok szerencsét!
Vittem neki húst.
Ez az ebédünk.
Még egy hűtőt is vitettem be neki.
Itt a hűtő. A mai bevásárlás, Gilbert.
Ma vettem egy hűtőt, hogy legyen mibe elrakni a steaket.
Basszátok meg mind, akik azt hiszitek, szenvedünk.
Főnökök vagyunk, és azok is maradunk. Bamm!
Francba a francia igazságszolgáltatással. Basszátok meg!
Nem megyek. És ha megyek is, szétcseszlek titeket úgyis.
Igaz, köszönöm. Én is szétcseszlek titeket.
AZ UKRÁN BÖRTÖNBEN TÖLTÖTT HÁROM HÓNAP UTÁN,
CHIKLIT KIADTÁK FRANCIAORSZÁGNAK
MEGINT
Higgyék el,
ennél sokkal többre lettem volna képes,
bármilyen rendszerbe be tudtam volna lépni,
akár egy politikai rendszerbe is, bármibe.
És megnyugtatom önöket, ez igaz.
Az biztos, ha Chiklit nem tartóztatják le Ukrajnában,
további csalássorozattal szembesülünk.
A lefoglalt telefonon különböző politikai személyiségek álarcát találtuk.
Megnézné Macront?
De legfőképp arra utaló nyomokat találtunk,
hogy Albert monacói herceg arcmását kereste.
Ha leveszem, a műanyag egyenes marad, igaz?
Anélkül, hogy felvenné, fel kellenek ismerni, hogy a herceg az.
Úgy hiszem nagyszabású csalásra készülődött.
Amit Jean-Yves Le Drian esetében láttunk,
az lett volna Albert monacói herceggel is.
Hogyan védhető a tény,
hogy Gilbert képei közt Albert herceg maszkját találják?
Különös vonzalma van a monacói hercegség iránt, talán.
Nem tudom.
PÁRIZS, 2019
Újabb tárgyalás kezdődik ma délután,
egy meglehetősen extrém csalással kapcsolatban.
Hét ember áll a bíróság előtt, Jean-Yves Le Drian hadügyminiszternek
adták ki magukat.
Hasonlított az irodájuk az önéhez?
Azt kell mondjam… nagyon… tehetségesen csinálták,
ügyesek voltak, igen.
És sajnos néhányan áldozatul estek.
A hangomat is jól utánozták. Nem lehet hasonlítani rám, ennyi.
Akár lehetne egy fantasztikus filmjelenet is,
de ez egy igaz történet amelyre ma délután fény derül.
Az akciók mögött álló feltételezett értelmi szerző,
Gilbert Chikli, a csalók királya, egy 54 éves francia-izraeli állampolgár.
Mindössze egy telefonnal
vett rá embereket, hogy több ezer eurót adjanak át neki.
Nagyon megalázó,
és súlyos sérüléséket okozott az áldozatok önbecsülésében.
Látom Gilbert Chiklit a vádlottak padján,
és azt is, hogy van egy rajongótábora.
Ez a szurkolói bizottság olyan hangos, hogy a bírónak meg kell kérni őket,
hogy maradjanak csendben, miközben kikérdezik Chiklit.
Gilbert Chikli feltűnősködik
és tagad egyszerre. „Egyáltalán nem. Nem vagyok én az a zseni, akinek mondanak,
túl sokat tételeznek fel rólam.
Nézzenek rám, fáradt vagyok, beteg vagyok, hagyjanak békén.”
Ezt a szerepet játszotta velünk, ügyvédekkel,
a bíróval, az ügyésszel, akit jól ismert.
Szeretem a kihívásokat, mindig is szerettem.
Olyan ez, mint egy bokszmeccs, mindig világbajnok akarsz lenni.
Én nem veszítek.
Vagy nyerek, vagy tanulok.
Ha rendelkezel ezzel a képességgel, semmitől se félsz.
Szerintem, tulajdonképp Gilbert Chikli egy rendőrségi kitaláció,
túl sok mindent akarnak a nyakába varrni.
A per során elkezdjük kielemezni a képeket.
Egy férfit látunk álarcban,
látszólag egy miniszter asztala előtt ül,
a bíróság felteszi magának a kérdést, vajon valóban Gilbert Chikli-e az.
Ő úgy tesz, mintha az illető magasabb és nagyobb lenne, ezért az nem lehet ő.
Az álarcos férfi alkarja szőrtelen.
Gilbert Chikli karja mindenhol szőrös.
Azt mondja: „Nézzék a karomat, az nem lehetek én.”
LEJÁTSZÁS
Meghallgattatjuk vele az áldozatok hangfelvételeit.
Ettől kezdve egy szót se szól.
A per harmadik napján, meghallgatjuk a hangfelvételeket.
És én mondom…
A bíróságon vannak erőteljes és fontos pillanatok. Ez ilyen volt.
Halló!
Igen, van valami hír… A saját érdekében, felség.
Oké.
Száz százalék, hogy nem Gilbert.
…ma elfoglalták.
Azért hívtam vissza, mert át kell utalnunk a pénzt…
Mikor tud visszahívni?
Egy óra múlva, ha megfelel.
Oké.
Ez nem Gilbert Chikli hangja?
Nem hiheti, hogy válaszolok a kérdésére.
Komolyan.
Ha egy óra múlva visszahívom, adja meg a pontos összeget,
hogy tudjam, mennyit kell visszautalnom önnek.
Ez nagyszerű, mert ez tényleg az ő hangja. Kétségkívül.
Hihetetlen, ez ő, nincs kétség felőle.
- Ő az? - Ő maga.
- Száz százalék? - Ez…
Teljesen ugyanaz a hang.
- Kétséget kizáróan? - Abszolút.
Chikli hangja, amit két teljes napon át hallottunk
pontosan ugyanaz volt, mint a felvételeken hallható.
Kivételes pillanat volt.
Mindenki felismerte a hangot egyöntetűen.
Igazságot szolgáltattak. Az ál-Le Driant 11 év börtönbüntetésre ítélte
a párizsi büntetőbíróság.
Az 54 éves Gilbert Chiklit, bűnösnek találták abban, hogy kiadta magát
Jean-Yves Le Driannak.
2005 ÉS 2017 KÖZÖTT
GILBERT CHIKLI TÖBB MINT 100 MILLIÓ EURÓT SIKKASZTOTT
TIZENEGY ÉV BÖRTÖNT KAPOTT
ÉS KÉT MILLIÓ EURÓRA BÜNTETTÉK
Szörnyű érzés volt.
Gilbert-re néztem könnyes szemmel.
Egyedül voltam.
Képtelen voltam így élni, Gilbert nélkül.
Kimentem levegőzni,
és megláttam egy újságírót.
Az kérdi: „Maga kicsoda?”
Azt válaszoltam: „Gilbert Chikli felesége vagyok.”
Felnevetett.
Kérdezem tőle: „Miért nevet?”
Azt mondja: „Mert ő Gilbert Chikli felesége.”
Meg se kérdeztem, ki az a nő.
Nem akartam elhinni semmit. Azt mondtam: „Elég, hagyja abba!”
AZ UKRAJNAI LETARTÓZTATÁSA ÓTA
GILBERT ONLINE KAPCSOLATOT KEZDETT EGY MÁSIK NŐVEL
Tizenöt éven át mindent megtettem érte.
Háborút viseltem mindenkivel miatta.
Mindazt, amit valaha tettél valakiért,
a végén két másodperc alatt mindennek vége.
A gyerekeim nagyon megszenvedték.
A kicsi még ma is felsír éjszaka.
Az apukáját szeretné. Nem érti, miért nincs ott.
Nem így kellett volna, hogy így érjen véget.
Gilbert Chikli színes egyéniség, vicces, szarkasztikus és csábító.
Arsène Lupinként állítja be magát, a tolvaj gentleman.
„A gazdagokat fosztom ki, csak okos vagyok.”
De valójában nem a gazdagoktól lop.
Lelkiismeretes embereket tesz tönkre, akik jót akarnak.
Olyan színben akar feltűnni, mint Robin Hood, de tönkretett embereket.
Hatalmas csapás volt számomra, ami miatt
több mint két évig nem bírtam tollat fogni a kezembe.
A főnököm kirúgott, munkanélküli lettem.
Aztán elkezdtem pszichológushoz járni.
Tényleg nagyon magam alatt voltam.
Egy erkölcstelen alak ő, aki életeket tesz tönkre.
A csalók az egész francia kormányt hívogatták.
Rettentően komoly csalás volt,
ami akár a francia külpolitikát is veszélybe sodorhatta volna.
Ne felejtsük el, hogy akkortájt tényleg voltak francia túszok,
akiket 2015-ben meggyilkoltak.
Az eset sokkal rosszabbul is elsülhetett volna.
Chikli kezéhez még vér is tapadhatott volna, nagyon közel voltunk hozzá.
Van egy olyan érzésem, hogy sosem hagyja abba.
A színpadon fog meghalni.
Ha üzenetet kell hagynom azoknak, akik hallgatnak,
először is azt szeretném mondani, teljes szívemből sajnálom.
De én Gilbert Chikli vagyok,
és mindig is Gilbert Chikli maradok,
és Gilbert Chikliként megyek el. Ennyi.
A KETTES SZÁMÚ SHIRLY ELVÁLT TŐLE
MOST SIKERES DJ, UTAZGAT A VILÁGBAN IDE-ODA
AZ EGYES SZÁMÚ SHIRLEY MAGA MÖGÖTT HAGYTA A GILBERT-REL TÖLTÖTT ÉLETÉT,
ÉS MOST MAGÁRA FORDÍT SOK IDŐT
SOPHIE FONTOLGATTA, HOGY A TITKOSSZOLGÁLATNÁL FOLYTATJA PÁLYÁJÁT,
DE INKÁBB ÚGY DÖNTÖTT MEGMARAD PÉNZÜGYI IGAZGATÓNAK.
GUY-PETRUS TOVÁBBRA IS FOGADJA A POLITIKAI ELITET A CHÂTEAU GUADET-BAN,
DE UDVARIASAN VISSZAUTASÍTOTTA, HOGY PÉNZT ADJON AZ ÁLMINISZTERNEK
A feliratot fordította: Balogh János